**Peruskoulun videokilpailu 2015**

**Opettajalle**

Suomen ruotsinopettajat ry järjestää yhteistyössä Kulturkontakt Nordin kanssa videokilpailun kuudes- ja yhdeksäsluokkalaisille. Kilpailuaikaa on koko helmi- ja maaliskuu. Oppilaat tekevät videon joko itsenäisesti omalla ajallaan tai tuntien puitteissa. Jokaiseen sarjaan voi koulusta kukin opettaja lähettää kolme parasta videota. Opettaja tallentaa kilpailuun osallistuvat videot pilvipalvelu Dropboxiin, jonka linkki lähetetään sähköpostilla yhdistyksen osoitteeseen svenska@suomenruotsinopettajat.fi viimeistään perjantaina 27.3.2015. Videot tulee nimetä selkeästi. Niistä tulee käydä ilmi tekijä ja sarja. Sähköpostissa, jossa linkki lähetetään, tulee olla selvästi kilpailuun osallistuvien henkilöiden nimet, yhteystiedot, kilpailusarja, koulu, koulun yhteystiedot sekä lähettävän opettajan nimi. Voittajille ilmoitetaan henkilökohtaisesti. Sarjojen parhaat videot julkaistaan koulun kotisivulla ja yhdistyksen facebooksivulla.

**Ohjeita opettajalle Dropboxin käyttöön**

Kirjaudu Dropbox-palveluun. Luo palveluun uusi kansio. Nimeä kansio esimerkiksi nimellä SRO peruskoulun videokilpailu 2015. Lataa kilpailuun osallistuvat videot kansioon. Videot voi vielä tässä vaiheessa nimetä uudelleen. Videoista tulee käydä ilmi tekijä(t) ja sarja. Samassa kansiossa voi olla eri sarjojen videoita, mikäli ne on nimetty selvästi. Jaa kansio valitsemalla **Send a link**. Lähetä tämä linkki sekä yllämainitut tarkemmat tiedot osoitteeseen svenska@suomenruotsinopettajat.fi .

**Oppilaan ohjeet**

***Det bästa i Norden***

Mikä pohjoismainen asia saa sydämesi sykkimään? Oletko kenties tavannut jonkun kivan pohjoismaalaisen tai vieraillut jossain upeassa paikassa, jota haluaisit suositella kohteeksi muillekin? Vai onko sydämesi kenties vienyt pohjoismainen musiikki, kirjallisuus, elokuvat, ruoka tai muoti? Anna mielikuvituksesi lentää ja tee valitsemallasi tyylillä aiheesta korkeintaan minuutin mittainen ruotsinkielinen video, jossa voi olla mukana 1-3 henkilöä. Kilpailuun lähetettävät videot tulee nimetä selkeästi. Nimestä tulee käydä ilmi ainakin tekijä(t) sekä kilpailusarja.

Kukin opettaja voi lähettää kilpailuun kolme ehdokasta kuhunkin sarjaan.

Sarja 1 Alakoulu

Sarja 2 Yläkoulun 9. luokka, B-kieli

Sarja 3 Yläkoulun 9. luokka, A-kieli ja kielikylpy

Opettaja tallentaa kilpailuun osallistuvat videot Dropboxiin. Kilpailuaikaa on 27. maaliskuuta 2015 asti. Voittajille ilmoitetaan henkilökohtaisesti. Kilpailun palkintoina on stipendejä, valinnaisia ruotsinkielisiä lehtitilauksia ja elokuvia.